El Vezùvio el ze un stratovulcan piasà in Itàlia, in pozision domenante in confronto al golfo de Nàpułi. El ze uno dei du volcani ativi, o a dir mejo dormente no erutando da pì de sincuant'ani, de l'Eoropa continentałe cusita cofà uno dei pì studiai e pericołozo inte el mondo par colpa de l'erlevada popołasion de łe zone arenti e de łe so caraterìsteghe esplozive. L'àrea vezuviana ła prezenta de fato na alta densità de popołasion e el nùmaro dei rezidenti potensialmente in perìcuło ła riva da torno ai . El nome el ze probabilmente de orìzene indoeoropea . Secondo altri el nome el derivaria da Vesbio capitan dei Pełazi che i ga domenà chel teritòrio. El Vezùvio el ze piasà inte el versante sud-orientałe de ła sità metropułitana de Nàpułi, in Canpània, inte el teritòrio de l'omònemo parco nasionałe istituio inte el 1995, sinboło de l'istesa sità. Co na altesa, al 2010, de , el volcan el ze ponesto inte l'interior de na parziałe caldera de sirca de diàmetro, caldera che ła ze ła parte restante de un precedente vulcan, l'atuałe Monte Soma, dopo che ła granda erusion del 79 ła ghene ga determenà el croło del fianco sud in corispondensa del cuało el se garia formà el cono atuałe col so cratero.